recursal/SuperWikiNEXT-32B huggingface dataset:
Το **ντάναμπλου** (δανικά: danablu), γνωστό επίσης και ως **δανικό μπλε τυρί**, είναι έντονο μπλε τυρί. Είναι ημιμαλακό κρεμώδες τυρί, έχει τυπικό σχήμα τυμπάνου ή μπλοκ και έχει κιτρινωπό, ελαφρώς υγρό, βρώσιμο φλοιό. Παρασκευάζεται από πλήρες αγελαδινό γάλα και ομογενοποιημένη κρέμα, έχει περιεκτικότητα σε λιπαρά 25–30% (50–60% σε ξηρή ύλη) και ωριμάζει για 8 έως 12 εβδομάδες.

Πριν από την ωρίμανση, χρησιμοποιούνται χάλκινα σύρματα ή ράβδοι για να τρυπηθούν τα σχηματισμένα τυροπήγματα για να διανεμηθεί ομοιόμορφα η μούχλα (*Penicilium roqueforti*) στο τυρί. Οι τρύπες εξακολουθούν να φαίνονται όταν κόβεται το τυρί.

Το ντάναμπλου επινοήθηκε στις αρχές του 20ου αιώνα από έναν Δανό τυροκόμο ονόματι Μάριους Μπόελ, με σκοπό να μιμηθεί ένα τυρί ροκφόρ. Το ντάναμπλου έχει πιο ήπια γεύση που χαρακτηρίζεται από μια έντονη, αλμυρή γεύση και συχνά σερβίρεται θρυμματισμένο σε σαλάτες ή ως επιδόρπιο τυρί με φρούτα. Στη Δανία, σερβίρεται συχνά σε ψωμί ή αλμυρά μπισκότα.

Το ντάναμπλου, το ντανμπό και το έσρομ είναι τα μόνα τρία δανικά τυριά που φέρουν σήμανση ΠΓΕ από την Ευρωπαϊκή Ένωση, που σημαίνει ότι μπορούν να παράγονται μόνο στη Δανία από δανικό γάλα και σε εγκεκριμένα γαλακτοκομεία που παράγουν τα τυριά, σύμφωνα με τις καθορισμένες προδιαγραφές.

Παραπομπές
----------

1. 1 2  «Council Regulation (EC) No 510/2006 Amendment Application According to Article 9 'Danablu' EC No: DK-PGI-0217-0328-21.02.2011» (PDF). *Official Journal of the European Union*. Αρχειοθετήθηκε από το πρωτότυπο (PDF) στις 30 Αυγούστου 2019. Ανακτήθηκε στις 22 Δεκεμβρίου 2014.
2. ↑  «Archived copy». Αρχειοθετήθηκε από το πρωτότυπο στις 25 Αυγούστου 2014. Ανακτήθηκε στις 19 Οκτωβρίου 2014.
3. ↑  «Blåskimmel og Danablu - Bliv klogere på blåskimmelost her | Mejeri». Αρχειοθετήθηκε από το πρωτότυπο στις 28 Απριλίου 2016. Ανακτήθηκε στις 3 Αυγούστου 2022.
Η **Ντάνα Ντραγκομίρ** (*Dana Dragomir*, γενν. Βουκουρέστι 1964), είναι διακεκριμένη Ρουμάνα φλαουτίστρια καλλιτέχνις με πολλές εκδόσεις δισκογραφικής παρουσίας στον διεθνή μουσικό χώρο. Συνεργάστηκε με τον επίσης Ρουμάνο συνθέτη Γκεόργκε Ζαμφίρ και ειδικεύθηκε στην χρήση της πολυκάλαμης σύριγγος (Pan flute) των 25, 28 ακόμα και 30 αυλών. Τα τελευταία χρόνια ζει στη Σουηδία, μετά τη συνεργασία της με το γνωστό σουηδικό συγκρότημα ABBA.

Άλμπουμ
-------

Χιλιανός αυλός του Πάνα δύο σειρών
Το πρώτο της άλμπουμ ήταν το «Fluty Romances» που κυκλοφόρησε το 1991 και συμπεριλάμβανε την επιτυχία *Mio*, *min mio* και το δεύτερο το «Demiro» (1992) με το *Chiquitita*. 

* 1991 Fluty Romances
* 1992 Demiro
* 1993 Traditional
* 1994 Samling
* 1995 Gheorghe Zamfir-Dana Dragomir (Panflöits favoriter)
* 1996 PanDana
* 1997 I en klosterträdgård
* 1999 Favoriter
* 1999 Pan is alive and Well
* 2000 100% Dana Dragomir
* 2007 Älskade svenska visor
* 2011 "20" The best of me
* 2014 Frost

Εξωτερικοί σύνδεσμοι
--------------------

* Βιογραφικά
Ο **Ντάνι Πεδρόσα** (*Daniel Pedrosa Ramal*, 29 Σεπτεμβρίου 1985) είναι Ισπανός επαγγελματίας οδηγός μηχανών, και αγωνίζεται στο Moto GP. Γεννήθηκε το 1985 στο Σαβαδέλ της Ισπανίας που ανήκει στην Καστελάρ ντε Βάλε. Ο Ντάνι είναι ο νεότερος πρωταθλητής των 250 κυβικών. Ο Πεδρόσα έχει 1,58 ύψος και ζυγίζει 51 κιλά.

Καριέρα
-------

### Τα πρώτα χρόνια

Ο Ντάνι άρχισε για πρώτη φορά να οδηγεί μηχανή στα 4 του, και το πρώτο του μηχανάκι ήταν μια Italjet 50. Όταν άρχισε ερασιτεχνικά τον μηχανοκίνητο αθλητισμό σαν πρώτη μηχανή του χρησιμοποίησε μια Καβασάκι. Στα 9 του συμμετείχε στο Ισπανικό Πρωτάθλημα Μίνι-Μπάικ και τερμάτισε 2ος. Την επόμενη χρονιά τερμάτισε στην 3η θέση λόγω απουσιών επειδή είχε προβλήματα υγείας. 

### 125

Το 2001 έκανε το ντεμπούτο του στα 125 κυβικά και συμμετείχε στο Κύπελλο Movistar. Ο Ντάνι παίρνοντας δύο νίκες τερμάτισε στην 3η θέση. Το 2003 κατάφερε να πάρει 5 νίκες και κατέκτησε το πρωτάθλημα έχοντας μαζέψει συνολικά 223 βαθμούς. Τότε ήταν 18 ετών. Μάλιστα την ίδια σεζόν ταλαιπωρήθηκε πολύ καθώς σε μια δοκιμή στην Αυστραλία έπεσε από τη μηχανή και έσπασε τους αστραγάλους του. 

### 250

Το 2004 έκανε την εμφάνιση του στα 250 κυβικά αλλά δεν συμμετείχε κιόλας απο τον πρώτο αγώνα λόγω του προβλήματος στους αστραγάλους του. Αργότερα, νίκησε στη Νότια Αφρική, και από τότε νίκησε άλλες 6 φορές και τερμάτισε 13 φορές. Το 2005 νίκησε 8 αγώνες, αλλά ξανατραυματίστηκε πάλι σε δοκιμή στην Ιαπωνία αλλά αυτή τη φορά αντιμετώπισε προβλήματα στον ώμο. 

### Moto GP

Το 2006 έφτασε στην κορυφαία κατηγορία των 990 κυβικών, στην κατηγορία Moto GP που είναι ίδια με τα προηγούμενα πρωταθλήματα. Τον Μάρτιο του 2006, την εποχή που έκανε το ντεμπούτο του τερμάτισε 2ος στην πατρίδα του, την Ισπανία. Δύο μήνες μετά, στην Κίνα, πήρε την πρώτη του νίκη.

Παραπομπές
----------

1. ↑  «As» (Ισπανικά) Grupo PRISA. Μαδρίτη. dani\_pedrosa/24359.
2. 1 2  «Gran Enciclopèdia Catalana» (Καταλανικά) Grup Enciclopèdia. 0261980. Ανακτήθηκε στις 13  Οκτωβρίου 2022.
3. ↑  www.motogp.com/en/news/2018/10/26/pedrosa-signs-two-year-ktm-test-rider-deal/276171.

Εξωτερικοί σύνδεσμοι
--------------------

* Πολυμέσα σχετικά με το θέμα  Dani Pedrosa στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 160801424
* ISNI: 0000 0001 0832 4390
* BNF: cb17001260s (data)
* BNE: XX5029400

 |

 |
Ο **Ντάνιελ Βάτσεκ** (*λατινικό αλφάβητο : Daniel Vacek*), γεννημένος την 1 Ιανουαρίου 1971 στην Πράγα της Τσεχοσλοβακίας), είναι πρώην Τσεχοσλοβάκος κι έπειτα Τσέχος πρωταθλητής της αντισφαίρισης. Είναι παντρεμένος με την Ρενέ κι έχει έναν γιο.

Ο Βάτσεκ έγινε επαγγελματίας το 1990. Έφτασε στους προημιτελικούς του Μάστρερς του Παρισιού το 1995, και του 1998 στον Καναδά και το Σινσινάτι, η ηψηλότερη κατάταξη του ήταν το Νο 26 στον κόσμο τον Ιανουάριο του 1996.

Ο Βάτσεκ εκπροσώπησε την Τσεχία στους Ολυμπιακούς αγώνες του 1996 που έγιναν στην Ατλάντα, όπου νικήθηκε στον δεύτερο γύρο του απλού και στα προημιτελικά του διπλού με συμπαίκτη τον Γίρζι Νόβακ. Κέρδισε 25 τίτλους καριέρας στα διπλά με διάφορους συνεργάτες, μεταξύ των οποίων το Γαλλικό Όπεν το 1996 και το 1997 και το Αμερικανικό όπεν το 1997, όλα με συμπαίκτη τον Γεβγένι Καφέλνικοφ.

Στο κύπελλο Ντειβις έχει συμμετάσχει σε επτά διοργανώσεις με ρεκόρ 8 νίκες και 7 ήττες.

Παραπομπές
----------

1. 1 2  *ATP website*.
2. 1 2  «Ο Βασέκ στους Ολυμπιακούς αγώνες». Αρχειοθετήθηκε από το πρωτότυπο στις 10 Νοεμβρίου 2012. Ανακτήθηκε στις 8 Οκτωβρίου 2017.
3. 1 2 3 4 5 6 7 8  Ο Βασέκ στην ΑΤΡ
Οι **Τουμπούκα** είναι εθνική ομάδα που ζει στο Μαλάουι. Ο σημαντικότερος θεός τους είναι ο Κιούτα ( *Chiuta* ), ο οποίος είναι παντοδύναμος, παντογνώστης και αυτοδημιούργητος. Επίσης είναι θεός της βροχής και της γονιμότητας. 

Η Τουμπούκα, όπως οι περισσότερες Αφρικανικές γλώσσες, έχει πολλούς μύθους που συνθέτουν την πολιτιστική της κληρονομιά. Οι μύθοι αυτοί λέγονται συνήθως γύρω από φωτιές αργά τη νύχτα, συχνά με τη συνοδεία τυμπάνων και χορικών. Σκοπό έχουν να διδάξουν στα παιδιά μια ηθική συμπεριφορα, αλλά και να διασκεδάσουν. 

Οι περισσότεροι από αυτούς τους μύθους έχουν χάσει τη δυναμή τους μετά την επαφή με τα δυτικά ήθη. Ωστόσο, αρκετοί έχουν υπερνικήσει τις δυσκολίες των αλλαγών και έχουν επιβιώσει. Γνωστές ως *vidokoni* (*φανταστικές ιστορίες*) οι ιστορίες αυτές έχουν πάντα ως υπόβαθρο ένα ηθικό δίδαγμα. 

Στην μυθολογία Τουμπούκα αναφέρονται τρία ζώα περισσότερο από οποιαδήποτε άλλα: η *φούλου* (*fulu*/χελώνα) , ο *καλούλου* (*kalulu*/λαγός) και η *τσίμπβε* (*chimbwe*/ύαινα). Η φούλου θεωρείται το πιο σοφό ζώο, η τσίμπβε κατεργάρα και ο καλούλου ο έξυπνος παραπλανητής που μπορεί να νικηθεί μόνο από τη φούλου. 

  


|  |  |  |  |
| --- | --- | --- | --- |
| 

| π • σ • ε
Μυθολογίες της Αφρικής |
| --- |
|  |
| 
* Ακάμπα
* Ακάν
* Αλούρ
* Ασάντι
* Μπαμπάρα
* Μπαμπουτί
* Μπανιαρουάντα
* Μπαζαρί
* Μπαουλέ
* Μπαβέντα
* Μπαζάμπι
* Μπαζίμπα
* Μπουσχόνγκο
* Δαχομέης
* Ντίνκα
* Εφίκ
* Αιγυπτιακή
* Εκόι
* Φαν
* Φενς
* Φιόρτ
* Χερέρο
* Ιμπιμπίο
* Ίμπο
* Ισόκο
* Κάμπα
* Καβιρόντο
* Κχοϊκχόι
* Κουρούμπα
* Λοτούκο
* Λουγκμπάρα
* Λούντα
* Μακόνι
* Μασάι
* Μόνγκο
* Μουντάνγκ
* Νγκμπάντι
* Νούπε
* Νυαμβέζι
* Ορόμο
* Οβάμπο
* Πυγμαίων
* Σαν
* Σερέρ
* Σόνα
* Σόνγκο
* Σονγκάι
* Σότο
* Τουμπούκα
* Ξόσα
* Γιορούμπα
* Ζούλου
 |

 |
Η **Ρίζεν Λούντβιγκσμπουργκ** (γερμανικά: *Riesen Ludwigsburg*), γνωστή ως *MHP Riesen Ludwigsburg* για εμπορικούς λόγους, είναι επαγγελματική ομάδα καλαθοσφαίρισης που εδρεύει στο Λούντβιγκσμπουργκ της Γερμανίας. Η ομάδα αγωνίζεται στη Μπάσκετμπολ Μπούντεσλιγκα (BBL), την πρώτου επιπέδου κατηγορία καλαθοσφαίρισης στη Γερμανία.

Ιδρύθηκε το 1960 ως *DJK Ludwigsburg*, ενώ έκανε την παρθενική της εμφάνιση στην πρώτη κατηγορία την περίοδο 1986-87, όταν η ομάδα προβιβάστηκε από τη δεύτερη κατηγορία. Το διάστημα 1970–2012, η ομάδα ήταν επίσης γνωστή ως *SpVgg 07 Ludwigsburg* και *BSG Basket*, πριν μετονομαστεί λόγο της εμπορικής συμφωνίας με τη Riesen.

Ονομασίες
---------

Ακολουθούν οι ονομασίες της ομάδας με το πέρασμα του χρόνου:

* DJK Ludwigsburg (1960–1970)
* SpVgg 07 Ludwigsburg (1970–1987)
* BG Ludwigsburg (1987)
* BSG Basket Ludwigsburg (1987–2012)
* EnBW Ludwigsburg (2012)
* Neckar Riesen Ludwigsburg (2012–2014)
* MHP Riesen Ludwigsburg (2014–σήμερα)

Παραπομπές
----------

1. ↑  «MHP RIESEN Ludwigsburg». Eurobasket.com. Ανακτήθηκε στις 5 Απριλίου 2018.

Εξωτερικοί σύνδεσμοι
--------------------

* Επίσημος ιστότοπος
Η **Νήσος Πένγκουιν** (νήσος των πιγκουίνων, γνωστή και ως **Georges Island**) είναι ένα από τα πιο μικρά νησιά των Νότιων Σέτλαντ. Ανακαλύφτηκε τον Ιανουάριο του 1820, από μια βρετανική αποστολή με επικεφαλής τον Έντουαρντ Μπράσφιλντ (Edward Bransfield), που της έδωσε το συγκεκριμένο όνομα λόγω των πιγκουίνων που ζούσαν στις ακτές της.

Έχει οβάλ σχήμα και το πλάτος της φτάνει το 1,4 χιλ. ενώ το μήκος της το 1,6 χιλ. Βρίσκεται στο άκρο της ανατολικής πλευράς του Κόλπου του Βασιλιά Γεωργίου, στη νότια ακτή της Νήσου Βασιλιάς Γεώργιος. Το μέγιστος ύψος της είναι 180μ. Στα 170μ. βρίσκεται η κορυφή Deacon, a basaltic scoria cone, που πιστεύεται ότι εξεράγη πριν από 300 χρόνια ενώ στις αρχές του 20ου αιώνα πιστεύεται ότι εξεράγη ο κρατήρας Πέτρελ που βρίσκεται στην ανατολική ακτή του νησιού.

Η Νήσος Πένγκουιν έχει αναγνωριστεί ως *Σπουδαία Περιοχή Πτηνών* (*Important Bird Area -IBA*) από την οργάνωση BirdLife International, επειδή εκεί ζουν διάφορα είδη πουλιών και πιγκουίνων (southern giant petrels, Antarctic terns, kelp gulls, πιγκουίνοι Adélie και chinstrap penguins) ενώ τακτικά βγαίνουν στο νησί φώκιες (weddell seals) και θαλάσσιοι ελέφαντες.

Παραπομπές
----------

1. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 13 Νοεμβρίου 2014. Ανακτήθηκε στις 19 Ιανουαρίου 2019.
2. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 13 Νοεμβρίου 2014. Ανακτήθηκε στις 19 Ιανουαρίου 2019.
3. ↑   LeMasurier, W. E.; Thomson, J. W. eds. (1990). Volcanoes of the Antarctic Plate and Southern Oceans. American Geophysical Union. σελ. 512 επ.
4. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 13 Νοεμβρίου 2014. Ανακτήθηκε στις 19 Ιανουαρίου 2019.
Η νήσος Μέλβιλ στα δεξιά, ως δίδυμη νήσος με τη νήσο Μπάθερστ
Η Νήσος **Μέλβιλ** (*Melville Island*), γνωστή στη Γλώσσα Τίβι ως **Yermalner**, είναι η δεύτερη σε έκταση νήσος του κράτους της Αυστραλίας, μετά την Τασμανία.

Βρίσκεται στην ανατολική Θάλασσα του Τιμόρ, έξω από τις ακτές της Βόρειας Επικρατείας. Με γεωγραφικές συντεταγμένες του κέντρου της 11°33΄ Νότιο πλάτος και 130°56΄ Ανατολικό μήκος, κείται δυτικά της χερσονήσου Κόμπουργκ και κλείνει κατά το μεγαλύτερο μέρος του το στόμιο του κόλπου Βαν Ντήμεν.

Ο μεγαλύτερος οικισμός πάνω στο νησί είναι το χωριό Μιλικαπίτι, με πληθυσμό 559 κατοίκους. Το δεύτερο μεγαλύτερο χωριό είναι το Πιρλανγκίμπι (πρώην Γκάρντεν Πόιντ, πληθ. 440), στη δυτική ακτή, ενώ ο συνολικός πληθυσμός του νησιού είναι περίπου 1.030 κάτοικοι.

Με έκταση 5.786 τετραγωνικά χιλιόμετρα, σχεδόν 12 φορές μικρότερη από την Τασμανία, η Νήσος Μέλβιλ μένει μόλις έξω από τον κατάλογο των 100 μεγαλύτερων νησιών της Γης. Σχηματίζει με την αρκετά μικρότερη Νήσο Μπάθερστ ένα «δίδυμο νησί», καθώς τις χωρίζει ένας στενός και μεγάλου μήκους πορθμός. Παρόμοια, στο νότιο άκρο της Μέλβιλ βρίσκεται το νησάκι Ιριτίτου με έκταση 1,6 τετραγωνικό χιλιόμετρο, από το οποίο χωρίζεται με «ποταμοειδές» στενό πλάτους μόλις 55 μέτρων

Τα νησιά Μέλβιλ και Μπάθερστ είναι γνωστά μαζί ως «Νησιά (των) Τίβι», από τη φυλή των ιθαγενών Αυστραλών που πρωτοκατοίκησαν τα νησιά. Το κλίμα των νησιών είναι τροπικό.

Ιστορικά στοιχεία
-----------------

Λέγεται ότι ο πρώτος Ευρωπαίος που είδε τη νήσο Μέλβιλ ήταν ο Ολλανδός εξερευνητής Άμπελ Τάσμαν το 1644, αλλά αυτό αμφισβητείται πλέον: η πιθανότερη πρώτη ανακάλυψη του νησιού από Ευρωπαίους έγινε από Πορτογάλους. Ο λόγος είναι πως, όταν οι ιθαγενείς συνάντησαν τον εξερευνητή Φίλιπ Πάρκερ Κινγκ το 1818, του ανέφεραν μερικές πορτογαλικές λέξεις.

Ο Φίλιπ Κινγκ ονόμασε το νησί προς τιμή του Ρόμπερτ Ντάντας (Dundas), 2ου υποκόμη του Μέλβιλ, πρώτου λόρδου του Ναυαρχείου, ο οποίος τιμήθηκε και με την ονοματοδοσία της πολύ μεγαλύτερης Νήσου Μέλβιλ στην καναδική Αρκτική. Λίγο αργότερα, οι Βρετανοί επεχείρησαν για πρώτη φορά να εγκατασταθούν στη βόρεια ακτή της Αυστραλίας, στο βραχύβιο Φορτ Ντάντας (1824-1828) στα βορειοδυτικά της νήσου Μέλβιλ.

Παραπομπές
----------

1. ↑  John Woinarski, Brooke Rankmore, Alaric Fisher, Kym Brennan and Damian Milne (Δεκέμβριος 1997). «The natural occurrence of northern quolls Dasyurus hallucatus on islands of the Northern Territory: assessment of refuges from the threat posed by cane toads Bufo marinus» (PDF). Australian Government and Northern Territory Government. σελ. 16. Αρχειοθετήθηκε από το πρωτότυπο (PDF) στις 10 Απριλίου 2011. Ανακτήθηκε στις 30 Μαΐου 2011. CS1 maint: Πολλαπλές ονομασίες: authors list (link)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νήσος Μέλβιλ (Αυστραλία)** |

* Συμβούλιο της Γης των Τίβι Αρχειοθετήθηκε 2006-12-30 στο Wayback Machine.
* Τέχνη των Τίβι

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 234763585
* GND: 4445315-2

 |

 |
Το **Ρετινιάνο** (*Retignano*) είναι ένα χωριό στο εσωτερικό του ιταλικού δήμου Stazzema, στην επαρχία Lucca της Τοσκάνης. Αρχικά ήταν ένας μικρός οικισμός που ανήκε στην Liguri Apuani, μια μικρή κοινότητα που προέρχεται από τη Βόρεια Ευρώπη. Στη συνέχεια έπεσε στη Ρωμαϊκή Αυτοκρατορία το έτος 177 π.Χ. καθιστώντας το έναν από τους πιο ανθηρό και ανεπτυγμένους ρωμαϊκούς οικισμούς στην περιοχή, στις Άλπεις Apuan. Χρησιμοποιήθηκε κυρίως ως κρησφύγετο, σε περίπτωση επικείμενης επίθεσης από τη θάλασσα, αφού ήταν ένα γνωστό κάστρο εντοπισμού των εχθρών που έρχονταν από τη θάλασσα καθώς και στρατηγικό σημείο προμήθειας ξυλείας, διάφορων εξορυκτικών υλικών και μαρμάρου. Μετά από μια περίοδο ανεξαρτησίας με το πρόσχημα του «μικρού δήμου», που διήρκεσε αρκετούς αιώνες, το 1776 ο Μεγάλος Δούκας Πιέτρο Λεοπόλντο αφαίρεσε αυτόν τον τίτλο από το χωριό, υποτάσσοντάς την στην κυριαρχία της Lucca, της οποίας η επαρχία Retignano είναι τώρα μέρος. Το Ρετινιάνο επέστρεψε για να ευδοκιμήσει στο δεύτερο μισό του δέκατου ένατου αιώνα, χάρη στο άνοιγμα των λατομείων μαρμάρου, των ορυχείων του βραβευμένου «bardiglio fiorito», που εκτιμήθηκε ιδιαίτερα από τους αγγλικούς, που ήταν και χρηματοδότες του έργου.

Κατά την περίοδο μεταξύ των δύο παγκόσμιων πολέμων, το χωριό γνώρισε ταχεία ερήμωση, που προκλήθηκε από μετανάστευση σε μεγάλες πόλεις ή σε ξένες χώρες, ιδιαίτερα τη Βόρεια Αμερική ή την Αργεντινή. Πολιορκημένο από τους Γερμανούς και λόγω της αξιοζήλευτης θέσης του, τότε «επανακτήθηκε» από τους Αμερικανούς στρατιώτες που τοποθέτησαν εκεί μία από τις βασικές τους βάσεις κατά τη διάρκεια της φάσης προωθήσεως στη Γοτθική Γραμμή. Σήμερα είναι ένας ζωντανός τόπος με πολλές δραστηριότητες, ειδικά με στόχο να διδάξουν στις νεότερες γενιές πώς να φτιάξουν το δικό τους φαγητό, να αναρριχηθούν σε δέντρα ή βράχια και να αναπαράγουν τα ζώα.

Εξωτερικοί σύνδεσμοι
--------------------

* επίσημη ιστοσελίδα
Συντεταγμένες: 42°6′10.30″N 19°11′37.21″E﻿ / ﻿42.1028611°N 19.1936694°E﻿ / 42.1028611; 19.1936694

Ο μικρός Ιερός Ναός της Αγίας Τριάδος στην κορυφή
Η **Ρούμιγια** (σερβικά: Румија) είναι βουνό στο νότιο Μαυροβούνιο, ανάμεσα στο Αδριατικό πέλαγος και τη λίμνη Σκόδρας. Το υψηλότερο σημείο είναι η *Ρούμιγια*, στα 1.594 μέτρα. Το βουνό υψώνεται πάνω από το Αντιβάριο, το σημερινό Μπαρ, και αποτελεί έναν φυσικό Δειναρικό φραγμό, που χωρίζει την Αδριατική από το λεκανοπέδιο της Σκόδρας. Είναι το νοτιότερο βουνό του Μαυροβουνίου, και με προεξοχή 1.500 μέτρων, ένα από τα πιο προεξέχοντα.

Το όρος Ρούμιγια είναι τοποθεσία με μεγάλη θρησκευτική σημασία. Ο Σταυρός του Ιωάννη Βλαδίμηρου μεταφέρεται κάθε χρόνο τον Αύγουστο στη εορτή της Πεντηκοστής από το χωριό Βέλι Μικουλίτσι μέχρι την κορυφή της Ρούμιγιας. Παραδοσιακά, εκτός από Ορθοδόξους Χριστιανούς της περιοχής του Αντιβαρίου, στην πομπή και την ανάβαση στην κορυφή της Ρούμιας συμμετέχουν και Καθολικοί και Μουσουλμάνοι. Το προσκύνημα έχει συμβολίσει τη συνεργασία μεταξύ των θρησκειών και των εθνοτήτων εντός της χώρας, ακόμη και στις δύσκολες στιγμές.

Παραπομπές
----------

1. 1 2 3  Morrison, Kenneth (2018). *Nationalism, Identity and Statehood in Post-Yugoslav Montenegro*. Bloomsbury Publishing. σελ. 93. ISBN 9781474235198.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Μαυροβούνιο
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 3416153895178602410001
* LCCN: sh2016002686
* GND: 1144964822
* NKC: ge895053

 |

 |
O **Ντιρκ Γ΄** ο *Ιεροσολυμίτης* (*Dirk III*, 982 - 27 Μαΐου 1039) από τον Οίκο της Ολλανδίας ήταν κόμης της Ολλανδίας (993/1005-1039).

Βιογραφία
---------

Ήταν ο πρωτότοκος γιος του Αρνούλφου κόμη της Ολλανδίας και της Λουτγκάρδης των Αρντέν, κόρης του Ζήγκφρηντ κόμη του Λουξεμβούργου.

Το 993 διαδέχθηκε τον πατέρα του οκτώ ετών. Ήταν κόμης της Φρισίας· η επικράτειά του λεγόταν Δυτική Φρισία ως το 1101, οπότε μετονομάστηκε σε Ολλανδία και ήταν υποτελής στη Γερμανία. Η περιοχή τότε ήταν λασπώδης και υποκείμενη σε σταθερές πλημμύρες, έτσι ήταν αραιοκατοικημένη. Η κύριες περιοχές κατοίκησης ήταν στους αμμόλοφους της ακτής και τις υπερυψωμένες περιοχές κοντά στα ποτάμια.

Η μητέρα του χρημάτισε επίτροπος της αρχής το διάστημα 993-1105. Η αδελφή της αγία Κουνιγκούντε ήταν σύζυγος του Ερρίκου Β΄ των Οθωνιδών της Γερμανίας και η Λούτγκαρντ με τη βοήθειά του κράτησε την κομητεία για τον γιο της ως το 1005, που αυτός ενηλικιώθηκε. Και μετά την ανάληψη της κομητείας από το ίδιο, ο Ντιρκ Γ΄ είχε τη βοήθεια του βασιλιά, όπως όταν εξεγέρθηκαν οι Φρίσιοι, οπότε στρατός από τη Γερμανία κατέστειλε τη στάση.

Οι γύρω του επίσκοποι Τρηρ, Ουτρέχτης και Κολωνίας εποφθαλμιούσαν την στρατηγικής θέσης κομητεία του. Οι έμποροι της Ουτρέχτης, ενός από τα μεγαλύτερα κέντρα εμπορίου, έπρεπε να ακολουθήσουν το Ρήνο στα εδάφη της Ολλανδίας για να φθάσουν στη Βόρειο θάλασσα. Επίσης η εμπορική οδός από το Τηλ ως την Αγγλία περνούσε από το έδαφος του Ντιρκ Γ΄· σε ένα σημείο της οδού αυτής κάλεσε Φρισίους να εγκατασταθούν και έκτισε το Φλάαρντινγκεν. Δεν του επιτρεπόταν από τον βασιλιά της Γερμανίας να επιβάλλει διόδια ή να εμποδίσει το εμπόριο, αλλά τελικά καταστρατήγησε τον περιορισμό αυτόν: οι Φρίσιοι σταματούσαν τα πλοία και ζητούσαν τέλη. Τότε οι έμποροι τού Τηλ ειδοποίησαν τον Άνταλμπολτ Β΄ επίσκοπο της Ουτρέχτης και τον βασιλιά, ο οποίος αφαίρεσε τα εδάφη αυτά από τον Ντιρκ Γ΄ και τα παραχώρησε στον επίσκοπο.

Οικογένεια
----------

Νυμφεύτηκε την Ότελινντις, ίσως κόρη του Βερνάρδου μαργράβου του Νόρντμαρκ (ή τού Βερνάρδου Α΄ δούκα της Σαξονίας) και είχε τέκνα;

* Ντιρκ Δ΄ π. 1020/30-1049, κόμης της Ολλανδίας.
* Φλόρις Α΄ π. 1017-1061, κόμης της Ολλανδίας.

Πηγές
-----

* Thimo de Nijs en Eelco Beukers, 'Geschiedenis van Holland', Part I: 'Tot 1572' (Hilversum 2002)
* Encyclopedia: Grote Winkler Prins

8 Ancestral Roots of Certain American Colonists Who Came to America Before 1700 by Frederick Lewis Weis, Line 100A-21

* Cordfunke, 'Graven en Gravinnen van het Hollandse Huis' (1991)
* Counts of Holland and Frisia, Chapter 2. COUNTS OF HOLLAND (900)-1299

Παραπομπές σε πηγές
-------------------

1. ↑  p15049.htm#i150483.
2. ↑  p15049.htm#i150483. Ανακτήθηκε στις 7  Αυγούστου 2020.
3. 1 2 3  Darryl Roger Lundy: (Αγγλικά) *The Peerage*.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 95429743
* GND: 138805512

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Dirk III, Count of Holland  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ντιρκ Ε΄** (*Dirk V van Holland*, 1054 - 17 Ιουλίου 1091) ήταν κόμης της Ολλανδίας (η οποία ονομαζόταν τότε Φρισία) από το 1061 έως το 1091.

Βιογραφία
---------

Ήταν ο πρωτότοκος γιος του Φλόρις Α΄ κόμη της Ολλανδίας (δυτικής Φρισίας) και της Γκέρτρουντε των Μπίλλουνκ, κόρης του Βερνάρδου Β΄ δούκα της Σαξονίας.

Διαδέχθηκε τον πατέρα του σε ηλικία 9 ετών με επίτροπο τη μητέρα του. Τότε ο Γουλιέλμος Α΄ επίσκοπος της Ουτρέχτης βρήκε ευκαιρία και κατέλαβε διεκδικούμενα έδαφη, μάλιστα το δικαίωμά του το επιβεβαίωναν δύο καταστατικά του 1064 του Ερρίκου Δ΄ της Γερμανίας. Στον Ντιρκ Ε΄ έμεινε η περιοχή δυτικά του Βλη και γύρω από τα στόμια του Ρήνου.

Η Γερτρούδη με τον γιο της αποσύρθηκε στις νήσους της Φρισίας (Ζηλανδία), αφήνοντας τον Γουλιέλμο Α΄ να καταλάβει τις περιοχές. Το 1063 παντρεύτηκε τον Ροβέρτο Α΄ του Οίκου της Φλάνδρας, του οποίου ο πατέρας, κόμης της Φλάνδρας, απέδωσε στον Ντιρκ Ε΄ το μέρος της Φλάνδρας που ήταν υποτελές στη Γερμανία. Ο Ροβέρτος Α΄ έγινε επίτροπος της αρχής και ανέκτησε τον έλεγχο των ανατολικών νησιών.

Ο Ροβέρτος Α΄ ήταν τώρα κύριος όλης της Φρισίας. Το 1070 απεβίωσε ο μεγαλύτερος αδελφός του Βαλδουίνος ΣΤ΄ κόμης της Φλάνδρας, αφήνοντας γιο τον ανήλικο Αρνούλφο Γ΄. Η μητέρα αυτού Ριχίλντε και ο Ροβέρτος Α΄ έριζαν για την επιτροπεία του· στη μάχη στο Κάσσελ το 1071 ο Αρνούλφος Γ΄ σκοτώθηκε και η μητέρα του αιχμαλωτίστηκε.

Η διαμάχη έγινε μέρος της μεγαλύτερης αντιπαράθεσης μεταξύ του βασιλιά της Γερμανίας και του πάπα: ο επίσκοπος της Ουτρέχτης υποστήριξε τον Γερμανό βασιλιά, ενώ ο κόμης της Ολλανδίας τον πάπα Γρηγόριο Ζ΄ και τον αντίπαλο βασιλιά Ροδόλφο του Ράινφελντεν.

Ο λαός της Ολλανδίας εξεγέρθηκε υπέρ του Ροβέρτου, αλλά ο Ερρίκος Δ΄ της Γερμανίας έστειλε στρατό με επικεφαλής του Γοδεφρείδο Δ΄ των Αρντέν-Βερντέν δούκα της Κάτω Λωρραίνης, που κατέστειλε τη στάση. Το 1076 οι στασιαστές σκότωσαν τον Γοδεφρείδο Δ΄· επίσης ο Γουλιέλμος Α΄ απεβίωσε.

Ο Ντιρκ Δ΄, που είχε πια ενηλικιωθεί, έδραξε την ευκαιρία: με τη βοήθεια του Ροβέρτου Α΄ συγκέντρωσε στρατό, πολιόρκησε τον νέο επίσκοπο της Ουτρέχτης στο κάστρο Υσελμόνντε και τον αιχμαλώτισε. Τότε ο επίσκοπος αποποιήθηκε των διεκδικούμενων εδαφών, πλήρωσε λύτρα και αφέθηκε ελεύθερος.

Το 1091 απεβίωσε σε ηλικία 39 ετών και τον διαδέχθηκε ο γιος του Φλόρις Β΄. Τάφηκε στο αββαείο του Έχμοντ.

Οικογένεια
----------

Νυμφεύτηκε την Ότχιλντε και είχε τέκνο:

* Φλόρις Β΄ π. 1091-1122, κόμης της Ολλανδίας.

Πηγές
-----

* Müller, P.L. (1877). Dietrich V. In: Allgemeine Deutsche Biographie (ADB). Leipzig: Duncker & Humblot. p. 178.


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 95412336
* GND: 138785775
* BPN: 29867098

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Dirk V, Count of Holland  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η Νήσος **Μάουντ Ντέζερτ** (**Mount Desert Island**) είναι το δεύτερο μεγαλύτερο νησί της ανατολικής ακτής μετά το Λονγκ Άιλαντ και το έκτο μεγαλύτερο των 48 πολιτειών των Η.Π.Α (εκτός της Αλάσκας και της Χαβάης). Εκεί βρίσκεται το Εθνικό Πάρκο Ακάντια (Acadia National Park) που καλύπτει το μεγαλύτερο τμήμα του νησιού.

Ιστορία του νησιού
------------------

Οι Ινδιάνοι Wabanaki που ζούσαν στο νησί Μάουντ Ντέζερτ, του είχαν δώσει το όνομα Pemetic (το επικλινές νησί). Στοιχεία από αρχαιολογικές έρευνες δείχνουν ότι περνούσαν το χειμώνα στην ακτή, για να αποφύγουν τις δύσκολες συνθήκες που επικρατούσαν στην ενδοχώρα, όπου κατέφευγαν το καλοκαίρι. Υπάρχουν πάντως και ιστορικές αναφορές σύμφωνα με τις οποίες οι Ινδιάνοι Wabanaki περνούσαν τους χειμώνες στα δάση στο εσωτερικό του νησιού και τα καλοκαίρια στην ακτή.

Το 1604 ο Γάλλος εξερευνητής και γεωγράφος Σαμουέλ ντε Σαμπλαίν ηγήθηκε μιας αποστολής σκοπός της οποίας ήταν η εξερεύνηση των ακτών του νησιού και η ανακάλυψη της μυθικής ινδιάνικης πόλης Norumbega. Ο ντε Σαμπλαίν ονόμασε το νησί **Isles des Monts Desert** –**Νησί Μάουντ Ντέζερτ** (**Νησί χωρίς βλάστηση**) επειδή οι κορυφές του ήταν γυμνές και βραχώδεις.

Πόλεις στη Νήσο Μάουντ Ντέζερτ
------------------------------

Το Μάουντ Ντέζερτ έχει έκταση 280 τετ. χιλ. και 10.615 κατοίκους σύμφωνα με την απογραφή του 2010. Στο νησί υπάρχουν τέσσερις πόλεις: το Bar Harbor, το Mount Desert, το Southwest Harbor και το Tremont.

Εθνικό Πάρκο Ακάντια
--------------------

Το 1901 ο George B. Dorr ίδρυσε μαζί με άλλους την οργάνωση Hancock County Trustees of Public Reservations, με σκοπό την προστασία της φύσης στο νησί από τη διαρκή χρήση από τους ανθρώπους. Το 1913 η εν λόγω οργάνωση κατείχε στο νησί μια έκταση 24 τετρ. χιλ. την οποία ο Dorr προσέφερε στην ομοσπονδιακή κυβέρνηση. Το 1916 ο Πρόεδρος Γουίλσον ανακοίνωσε τη δημιουργία του Sieur de Monts National Monument και τρία χρόνια αργότερα υπέγραψε την πράξη με την οποία ιδρύθηκε στο νησί το Εθνικό Πάρκο Λαφαγιέτ (Lafayette National Park), το οποίο το 1929 μετονομάστηκε σε Εθνικό Πάρκο Ακάντια (Acadia National Park). Ο Ροκφέλερ έφτιαξε στο ανατολικό τμήμα του νησιού δρόμους μήκους 80 χιλ. το μεγαλύτερο τμήμα των οποίων είναι εντός του Πάρκου (64 χιλ.), και δε χρησιμοποιούνται από τα αυτοκίνητα αλλά από ποδηλάτες, περιπατητές και aναβάτες με τα άλογά τους.

Παραπομπές
----------

1. ↑
2. ↑

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 243165825
* LCCN: sh85087746
* GND: 4371354-3
* SUDOC: 094252645

 |

 |
Τα **Νομοσχέδια Τσιριμώκου** ήταν σειρά νομοσχεδίων που κατατέθηκαν προς ψήφιση το 1913 από τον τότε Υπουργό Παιδείας (Εκκλησιαστικών και Δημοσίας Εκπαιδεύσεως) Ιωάννη Τσιριμώκο της κυβέρνησης των Φιλελευθέρων του Ελευθέριου Βενιζέλου. Αφορούσαν στην μεταρρύθμιση της ελληνικής εκπαίδευσης, όπως είχε εξαγγελθεί στο πολιτικό πρόγραμμα των Φιλελευθέρων. Ήταν επεξεργασμένα από το Δημήτρη Γληνό, ο οποίος έγραψε και την εισηγητική έκθεση των νομοσχεδίων.

Βασικά σημεία
-------------

Τα βασικότερα σημεία των νομοσχεδίων πρόβλεπαν τα εξής:

* Τα έτη υποχρεωτικής εκπαίδευσης θα αυξάνονταν σε έξι.
* Το Ελληνικό Σχολείο θα καταργούνταν και στη θέση του θα καθιερωνόταν το τριετές Αστικό Σχολείο.
* Το Γυμνάσιο θα γινόταν εξαετές και θα χωριζόταν σε δυο κύκλους. Τα μαθήματα θα ήταν κοινά τα δυο πρώτα χρόνια και κατόπιν θα χωριζόταν σε θεωρητικό (φιλολογικό) και πραγματικό (θετικό).
* Θα καταργούταν η διδασκαλία των αρχαίων ελληνικών στο Δημοτικό Σχολείο και το Αστικό Σχολείο. Στη θέση τους θα διδασκόταν η καθαρεύουσα.
* Θα δημιουργούνταν δίκτυο τεχνικοεπαγγελματικής εκπαίδευσης.

Ακόμα λαμβανόταν μέριμνα για ανέγερση σχολικών κτιρίων, για την πληρέστερη επιστημονική και παιδαγωγική κατάρτιση των διδασκόντων, ειδική μέριμνα για την εκπαίδευση των γυναικών και την καταπολέμηση του αναλφαβητισμού.

Τα νομοσχέδια αυτά δεν ψηφίστηκαν, συναντώντας αντίδραση κυρίως για τη μείωση της διάρκειας του Γυμνάσιου και την κατάργηση της διδασκαλίας των αρχαίων. Η μεταρρύθμιση «μπήκε στο χρονοντούλαπο» όπως είπε ο Δημήτρης Γληνός, μέχρι την επόμενη προσπάθεια των Φιλελεύθερων το 1917.

Παραπομπές
----------

1. ↑  «Ιωάννης Τσιριμώκος». *Βιβλιοπωλείο ΜΙΕΤ*. Ανακτήθηκε στις 10 Ιουνίου 2023.
Το **Ντιουρτγιούλι** (ρωσικά: Дюртюли, μπασκιρικά: Дүртөйлө, *Dürtöylö*) είναι πόλη στη Δημοκρατία του Μπασκορτοστάν της Ρωσίας. Ββρίσκεται στην αριστερή όχθη του ποταμού Μπελάγια, 126 χιλιόμετρα βορειοδυτικά της Ουφά. Το 2010 είχε πληθυσμό 31.274 κατοίκων, καταγράφοντας συνεχή αύξηση από τους 29.984 κατοίκους το 2002 και τους 25.264 κατοίκους το 1989.

Ετυμολογία
----------

Στα ταταρικά και μπασκιρικά το όνομα της πόλης σημαίνει "τέσσερα σπίτια".

Ιστορία
-------

Είναι γνωστή από το 1795.  Έλαβε καθεστώς αστικού τύπου το 1964 και καθεστώς πόλης από το 1989.

Διοικητικές και δημοτικής κατάστασης
------------------------------------

Εντός του πλαισίου των διοικητικών διαιρέσεων, το Ντιουρτγιούλι χρησιμεύει ως διοικητικό κέντρο της επαρχίας Ντιουρτγιουλίνσκι, παρόλο που δεν αποτελεί μέρος της. Ως διοικητική διαίρεση, μαζί με το χωριό Αργιαμάκ ενσωματώνεται χωριστά ως **πόλη δημοκρατικής σημασίας του της Ντιουρτγιούλι**—διοικητική μονάδα με καθεστώς ίσο με εκείνο των επαρχιών. Ως δημοτική διαίρεση, η πόλη δημοκρατικής σημασία του Ντιουρτγιούλι είναι ενσωματωμένη στο Δημοτικό Διαμέρισμα Ντιουρτγιούλι, ως **Αστικός Οικισμός Ντιουρτγιούλι**.

Δημογραφικά στοιχεία
--------------------

Στην Απογραφή του 2002, η εθνοτική σύνθεση της πόλης ήταν η ακόλουθη:

* Τάταροι: 64.9%
* Μπασκίρ: 22.5%
* Ρώσοι: 9.7%
* Μαρί: 1.6%

Παραπομπές
----------

1. ↑  (Ρωσικά) *OKTMO*. www.gks.ru/metod/classifiers.html. Ανακτήθηκε στις 9  Φεβρουαρίου 2017.
2. ↑  «26. Численность постоянного населения Российской Федерации по муниципальным образованиям на 1 января 2018 года». Federal State Statistics Service. Ανακτήθηκε στις 23  Ιανουαρίου 2019.
3. ↑  Πρότυπο:OKATO reference
4. 1 2  Ψήφισμα #391
5. ↑  Νόμος #126-z
Ο **Ντάνι Γουίθα** (ισπανικά *Dani Güiza*, γεννήθηκε 17 Αυγούστου 1980) είναι Ισπανός διεθνής ποδοσφαιριστής, ο οποίος αγωνίζεται ως επιθετικός για την Ατλέτικο Σανλουκουένιο.

Ο Γουίθα ξεκίνησε την καριέρα του από την Χερέθ, αλλά άργησε να γίνει γνωστός. Αφότου αγωνίστηκε με τις Μαγιόρκα, Σιουδάδ Μούρθια και Χετάφε, τη σεζόν 2007-08 επέστρεψε στη Μαγιόρκα και αναδείχθηκε πρώτος σκόρερ της Λα Λίγκα με 27 γκολ. Στη συνέχεια βοήθησε την εθνική ομάδα της Ισπανίας να κατακτήσει το Ευρωπαϊκό Πρωτάθλημα Ποδοσφαίρου 2008 και αποκτήθηκε από τη Φενερμπαχτσέ για 14 εκατομμύρια ευρώ. Έπειτα επέστρεψε στη Χετάφε και αποκτήθηκε στη συνέχεια από τις Σέρρο Τορτένιο και τη Κάδιξ.

Σε οχτώ σεζόν στη Λα Λίγκα, ο Γκουίθα σκόραρε 52 γκολ σε 141 αγώνες. Σε επίπεδο εθνικής πραγματοποίησε το ντεμπούτο του το 2007 και πραγματοποίησε 21 συμμετοχές με το εθνόσημο σκοράροντας 6 φορές. Πέρα από το Euro 2008, συμμετείχε και στο Κύπελλο Συνομοσπονδιών 2009.

Παραπομπές
----------

1. ↑  www.tff.org/Default.aspx?pageId=30&kisiId=1168252.
2. ↑  (πολλαπλές γλώσσες) *Transfermarkt*. 8186. Ανακτήθηκε στις 9  Οκτωβρίου 2017.
3. ↑  (Ισπανικά) *Argentine Soccer Database*. 58805.
4. ↑  www.lne.es/tv-espectaculos/2022/07/02/que-fue-nuria-bermudez-hijo-aparece-salvame-67903982.html.
5. ↑  juntadeandalucia.es/boja/2009/53/7.
6. ↑  «Fener clinch Guiza deal». *Sky Sports* (στα Αγγλικά). Ανακτήθηκε στις 8 Μαΐου 2020.
7. ↑  «Spain Name Mata, Riera, Busquets And Injured Stars | Goal.com». *www.goal.com*. Ανακτήθηκε στις 8 Μαΐου 2020.
Το **Ντιχ Τάου** ή **Ντιχτάου** (Дыхтау, Дых тау) είναι βουνό που βρίσκεται στο Καμπαρτίνο-Μπαλκάρια, στη Ρωσία. Η κορυφή του βρίσκεται 5 χλμ βόρεια των συνόρων με τη Γεωργία. Είναι το δεύτερο υψηλότερο βουνό της οροσειράς του Καυκάσου μετά το Ελμπρούς.

Πρόσβαση
--------

Το βουνό είναι ευκολότερα προσβάσιμο από τη βόρεια Ρωσία. Το κοντινότερο χωριό Μπεζίνγκι διαθέτει επικοινωνία με το Νάλτσικ της Καμπαρντίνο Μπαλκάρια με δημόσιες συγκοινωνίες, αν και όχι συχνή. Η "Αλπική Κατασκήνωση Μπεζίνγκι" βρίσκεται στα 2.180 μ. Από εδώ χρειάζονται περίπου 2 ημέρες για την προσέγγιση της Κατασκήνωσης Βάσης.

Αναρριχητικές διαδρομές
-----------------------

Το Ντιχ-Τάου είναι μία από τις μείζονες κορυφές του Καυκάσου, που αντικρίζει τον Τοίχο Μπεζίνγκι κατά μήκος του παγετώνα Μπεζίνγκι. Η πρώτη ανάβαση έγινε από τους Μάμερι και Ζάρφλουχ το 1888 και ήταν μεγάλο επίτευγμα κατά την εποχή του. Η διαδρομή τους στη ΝΔ Κόψη δεν χρησιμοποιείται πλέον ως κανονική διαδρομή που είναι πλέον η Βόρεια Κόψη με βαθμολογία 4b (ρωσική αξιολόγηση).

Εκκινώντας από το Μίσες Κος, φθάνει κανείς στην κόψη, διασχίζοντας πρώτα τη Δυτική Κόψη του Μίσες Τάου και συνεχίζοντας προς το Ρωσικό Μπιβουάκ που βρίσκεται δίπλα στον παγετώνα που κατεβαίνει από τη Βόρεια Κόψη του Ντιχ Τάου, 4 ώρες περίπου από το Μίσες Κος. Κατόπιν οι ορειβάτες ακολουθούν τη Βόρεια Κόψη έως την κορυφή

Χαρτογράφηση
------------

Διάφοροι χάρτες του σοβιετικού στρατού βρίσκονται πλέον στο διαδίκτυο σε κυριλλικό αλφάβητο. Δύο από αυτούς καλύπτουν όλη την περιοχή.

Παραπομπές
----------

1. 1 2  EWP/WCP (1994). *Map and Guide to the Caucasus: Bezingi, Bashil, Adaikhokh*. (Map). 1:100,000 with mountaineering information. ISBN 0-906227-53-4.
2. ↑  *Caucasus from Elbrus to Kazbek* (Χάρτης) (1st έκδοση). 1:200,000 with general information. Map Guides. Χαρτογράφηση από EWP. Robin Collomb and Andrew Wielochowski. 1993. ISBN 906227-54-2 Check `|isbn=` value: length (βοήθεια).
3. ↑  «Dykhtau: Central Caucasus». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 20 Σεπτεμβρίου 2014.
4. ↑  «Λεπτομέρειες και χάρτης». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 20 Σεπτεμβρίου 2014.

Εξωτερικοί σύνδεσμοι
--------------------

* «Gora Dykh-Tau, Russia». Peakbagger.com.
* summitpost.org: Dykhtau
Ο **Παουλίνο Ντιρσέου** (γεννημένος στις 12 Σεπτεμβρίου 1975) είναι Βραζιλιάνος παλαίμαχος διεθνής πετοσφαιριστής. Έχει ύψος 200εκ και αγωνίζεται στη θέση του διαγώνιου.

Καριέρα
-------

Ο Παουλίνο Ντιρσέου αγωνίστηκε τα πρώτα 14 χρόνια της καριέρας του σε ομάδες της Βραζιλίας. Συγκεκριμένα, αγωνίστηκε στις: Μότζι Μίριμ (1990-92), Κλουμπ Ρέμο (1992-95), Φλαμένγκο (1995-96), Παπέλ Σουζάνο (1996-99 και 2001-02), Ολίμπικους (1999-00), Εσπόρτε Μπανέσπα (2001), Ουνισούλ Καταρίνα (2002-03) και Ουίζαρντ Σουζάνο (2004).

Το 2004 αποφάσισε να συνεχίσει την καριέρα του στην Ευρώπη και συγκεκριμένα στην Ελλάδα και τον Ολυμπιακό Πειραιώς. Με την ομάδα του Πειραιά κατέκτησε ένα CEV Cup το 2005. 

Στο 2005 ταξίδεψε στο Πουέρτο Ρίκο για λογαριασμό των Κριόγιος ντε Κάγκουας, ενώ μέσα στο ίδιο έτος επέστρεψε στην πατρίδα του για λογαριασμό της Σίμεντ Σάντα Καταρίνα. Το 2006 έκανε ένα ολιγόμηνο πέρασμα από το Πουέρτο Ρίκο για δεύτερη φορά στην καριέρα του αγωνιζόμενος με τους Πλεϊέρος Σαν Χουάν, ενώ στη συνέχεια επέστρεψε στην Ευρώπη και συγκεκριμένα στη Ρωσία, για λογαριασμό της Λοκομοτίβ Μπελγκόροντ.

Το 2007 επέστρεψε και πάλι στη Βραζιλία στην οποία παρέμεινε μέχρι το 2013 αγωνιζόμενος στις Σιμέντ Καταρίνα και Πινιέιρος Σκάι, κι ενώ ενδιάμεσα πραγματοποίησε ένα σύντομο πέρασμά του από την Ελβετική Άρμισβιλ.

Το 2013 ταξίδεψε στο Σουλτανάτο του Ομάν για λογαριασμό της τοπικής Σαχάμ, με την οποία μάλιστα κατέκτησε το εγχώριο πρωτάθλημα. Η ομάδα του Ομάν αποτέλεσε και τον τελευταίο σύλλογο της επαγγελματικής του καριέρας.

Διεθνείς συμμετοχές
-------------------

Ο Ντιρσέου Παουλίνο ήταν διεθνής με την εθνική ομάδα πετοσφαίρισης της Βραζιλίας από το 1992 και μέχρι το 2001 πραγματοποιώντας δεκάδες συμμετοχές και κατακτώντας μετάλλια (ένα χρυσό, ένα αργυρό και ένα χάλκινο) σε σπουδαίες διεθνείς διοργανώσεις.

Τίτλοι
------

* 1 Κύπελλο Κυπελλούχων: 2005
* 3 Πρωταθλήματα Βραζιλίας: 2006, 2008, 2009
* 1 Κύπελλο Ελβετίας: 2012
* 1 Πρωτάθλημα Ομάν: 2013

Πηγές
-----

* Χρυσό μετάλλιο με την Εθνική Βραζιλίας ο Ντιρσέου Αρχειοθετήθηκε 2014-10-23 στο Wayback Machine.
* Παίκτης του Ολυμπιακού ο Ντιρσέου
Μικρό Ντιπάρ
Τεχνητή λίμνη στην πλευρά της Βόρειας Μακεδονίας (1986)
Η **Ντιπάρ** (αλβανικά: Dibra‎; σλαβομακεδονικά: Дебар‎, *Debar*; τουρκικά: *Debre*) είναι μέρος της Κοιλάδας Ντριν στα σύνορα Βόρειας Μακεδονίας και Αλβανίας.

Το ψηλότερο δρομάκι περιβάλλεται από ακόμη ψηλότερα βουνά από όλες τις πλευρές: στα βόρεια βρίσκεται η οροσειρά Κόραμπ, η οποία περιέχει το βουνό Κόραμπ, το οποίο στα 2764 μέτρα είναι το υψηλότερο σημείο και στις δύο χώρες. Τα βουνά στις άλλες πλευρές υπερβαίνουν επίσης τα 2000 μέτρα. Ο Μαύρος Δρυμός ρέει από το νότο μέσα από ένα στενό φαράγγι στην κοιλάδα. Προηγουμένως ο ποταμός ήταν διαβόητος για ετήσιες πλημμύρες, με αποτέλεσμα να μην υπάρχουν οικισμοί κοντά στον ίδιο τον ποταμό. Από την κατασκευή μιας δεξαμενής από την πλευρά της Βόρειας Μακεδονίας, η Λίμνη Δίβρη, ρυθμίζει το επίπεδο του ποταμού.

Εξωτερικοί σύνδεσμοι
--------------------

* Dibra.org

|  |  |
| --- | --- |
| εικονίδιο Βόρεια Μακεδονία | Πύλη Βόρεια Μακεδονία |
Ο **Ντιρκ Β΄** (*Dirk II*, 932 - 6 Μαΐου 988) από τον Οίκο της Ολλανδίας ήταν κόμης της Φρισίας (δυτικά του Βλη), της μετέπειτα Ολλανδίας (928/944-988).

Βιογραφία
---------

Ήταν γιος του Ντιρκ Α΄ κόμη της Ολλανδίας και της Γκέβα.

Το 983 ο Όθωνας Γ΄ της Γερμανίας επιβεβαίωσε τα δικαιώματά του στις ιδιοκτησίες Μάασλαντ, Κίνχεμ (Κένεμερλαντ) και Τέξλα (Τέξελ), που βρισκόταν εντός του δουκάτου της Κάτω Λωρραίνης. Έτσι η επικράτειά του εκτεινόταν σε όλο το μήκος των ακτών και των νησιών της Ολλανδίας. Ο Ντιρκ Β΄ έκτισε ένα ένα φρούριο κοντά στο Βλάαρντιγκεν, μέρος που αργότερα έγινε η μάχη μεταξύ του εγγονού του Ντιρκ Γ΄ και του Γερμανικού στρατού με ηγέτη τον Γοδεφρείδο Β΄ των Αρντέν-Βερντέν δούκα της Κάτω Λωρραίνης.

Ο Ντιρκ Β΄ έκτισε πάλι το αββαείο του Έχμοντ και τον πρότερο ξύλινο ναό τον κατασκεύασε εκ νέου από πέτρα. Οι εργασίες ξεκίνησαν το 950 και τοποθέτησε εκεί τα λείψανα του Αγ. Αδαλβέρτου. Ο άγιος δεν ήταν πολύ γνωστός στην περιοχή· έλεγε ότι είχε κηρύξει τον Χριστιανισμό εκεί. Το αββαείο δόθηκε σε μία κοινότητα Βενεδικτίνων από το Γκεντ, οι οποίοι αντικατέστησαν τις μοναχές του αρχικού αββαείου του Έχμοντ, τη δεκαετία του 970. Η κόρη του Έρλιντ/Χέρλινντε, που ήταν πριν ηγουμένη σε αυτό, έγινε τώρα ηγουμένη στο νεοϊδρυθέν αββαείο Μπέννεμπρεκ.

Το 988 απεβίωσε και τάφηκε στο αββαείο του Έχμοντ. Δύο έτη μετά απεβίωσε η σύζυγός του και ετάφη επίσης εκεί.

Οικογένεια
----------

Νυμφεύτηκε τη Χίλντεγκαρντε. Τα ονόματα των τέκνων της δείχνουν, ότι μάλλον είναι κόρη του Αρνούλφου Α΄ κόμη της Φλάνδρας. Είχε τέκνα:

* Αρνούλφος 950/955-993, κόμης της Φρισίας (Ολλανδίας).
* Έγκμπερτ π. 950-993, αρχιεπίσκοπος του Τρηρ.
* Έρλιντ/Χέρλινντε ηγουμένη πρώτα του αββαείου Έχμοντ και μετά του Μπέννεμπρεκ.

Πηγές
-----

* Geerts.com: History of Holland
* Cawley, Charles, *Medieval Lands Project: Holland and Frisia*, Foundation for Medieval Genealogy, ανακτήθηκε στις August 2012

Παραπομπές σε πηγές
-------------------

1. ↑  p15049.htm#i150486. Ανακτήθηκε στις 7  Αυγούστου 2020.
2. 1 2  Darryl Roger Lundy: (Αγγλικά) *The Peerage*.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 50448441
* GND: 135693284

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Dirk II, Count of Holland  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
O **Ντιρκ Δ΄**, γερμ. Diedrich, λατ. Theodoric/Τheuderic (π. 1020/30 - 13 Ιανουαρίου 1049) από τον Οίκο της Ολλανδίας ήταν κόμης της Φρισίας (Ολλανδίας) (1039-1049).

Βιογραφία
---------

Ήταν ο πρωτότοκος γιος του Ντιρκ Γ΄ κόμη της Ολλανδίας και της Οτελίνντις, ίσως κόρης του Βερνάρδου μαργράβου του Νόρντμαρκ.

Έδρα του ήταν το φρούριο που έκτισε ο πατέρας του, το Φλάαρντινγκεν. Η επικράτειά του έφθανε τουλάχιστον ως το Ρίινσμπουρκ βόρεια και περίπου ως το Άαλμπουρκ ανατολικά. Συνέχισε την πολιτική τού πατέρα του να επεκτείνει τα εδάφη του αναπτύσσοντας και εποικώντας τις με χαμηλό υψόμετρο περιοχές με τύρφη της Ολλανδίας και της Ουτρέχτης. Ως αποτέλεσμα ήλθε σε αντιπαράθεση με τους επισκόπους της Ουτρέχτης και της Λιέγης και με μονές της περιοχής.

Το 1046 ο Ερρίκος Γ΄ της Γερμανίας οδήγησε ο ίδιος μία εκστρατεία εναντίον του και τον ανάγκασε να επιστρέψει μερικές από τις καταληφθείσες περιοχές. Μετά όμως τον άφησε να λεηλατεί τις περιοχές των επισκοπών της Ουτρέχτης και της Λιέγης. Ο Ντιρκ Δ΄ συμμάχησε με τον Γοδεφρείδο Γ΄ των Αρντέν δούκα της Κάτω Λωρραίνης και τους κόμητες του Αινώ και της Φλάνδρας.

Μετά από αυτό ο βασιλιάς επέστρεψε το 1047 και κατέλαβε το φρούριο Ρίινσμπουρκ, το οποίο κατεδάφισε εντελώς. Όμως κατά την αποχώρησή του ο στρατός υπέστη σοβαρές απώλειες και οι σύμμαχοι του Ντιρκ Δ΄ προχώρησαν σε ανοικτή εξέγερση. Τελικά το 1049 στο Ντόρντρεχτ δυνάμεις των επισκόπων της Ουτρέχτης, Λιέγης και Μετς έστησαν ενέδρα και τον σκότωσαν.

Ήταν άγαμος και τον διαδέχθηκε ο νεότερος αδελφός του Φλόρις Α΄.

Πηγές
-----

* De Boer, Dick; Cordfunke, Erik (1995), Graven van Holland : portretten in woord en beeld (880-1580), Zwolle: Walburg Pers, pp. 29–30, ISBN 978-90-6011-915-0
* Count Holland and Frisia, Chapter 2. COUNTS OF HOLLAND (900)-1299

Παραπομπές σε πηγές
-------------------

1. ↑  p15049.htm#i150484.
2. 1 2  Darryl Roger Lundy: (Αγγλικά) *The Peerage*.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 95429758
* GND: 138805539

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Dirk IV, Count of Holland  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Σημαία των Νήσων Φώκλαντ, από το 1999 μέχρι σήμερα. Λόγος σημαίας: 1:2
Η **σημαία των Νήσων Φώκλαντ** καθιερώθηκε στις 29 Σεπτεμβρίου του 1948. Είναι μπλε σημαία, με τη σημαία του Ηνωμένου Βασιλείου επάνω αριστερά, και το εθνόσημο των Νήσων Φώκλαντ ενσωματωμένο.

Οι κτήσεις των νήσων Φώκλαντ είχαν τις δικές τους σημαίες. Αυτές είχαν τη σημερινή σημαία του Βρετανικού Εδάφους της Ανταρκτικής και δε χρησιμοποιούσαν τη σημαία των νησιών Φόκλαντ. Ωστόσο, με τη δημιουργία του Βρετανικού Εδάφους της Ανταρκτικής που ιδρύθηκε το 1963, τα νησιά Νότια Γεωργία και Νότια Σάντουιτς παρέμειναν κτήσεις των νησιών Φώκλαντ και επέστρεψαν στη σημαία των Φώκλαντ ως το 1985, οπότε αποτέλεσαν χωριστό υπερπόντιο έδαφος και κέρδισαν τη δική τους σημαία.

Κατά την περίοδο της κατοχής από την Αργεντινή, η σημαία των νησιών απαγορεύτηκε και στη θέση της χρησιμοποιήθηκε η σημαία της Αργεντινής. Σήμερα η Αργεντινή θεωρεί ότι τα νησιά ανήκουν στην επαρχία της «Γης του Πυρός» και η σημαία αυτής της επαρχίας είναι η νόμιμη, μολονότι δεν έχει υψωθεί ποτέ στα νησιά.

Μια κόκκινη σημαία με ενσωματωμένο το εθνόσημο των Νήσων Φώκλαντ καθιερώθηκε το 1998 και χρησιμοποιείται ως σημαία των πολιτών των νήσων. Προηγούμενα, η απλή κόκκινη σημαία χρησιμοποιούνταν από πλοία στα χωρικά ύδατα γύρω από τα νησιά Φώκλαντ.

Η σημαία του Κυβερνήτη είναι η σημαία του Ηνωμένου Βασιλείου με το εθνόσημο.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σημαία των Νήσων Φώκλαντ** |

  


|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σημαίες των χωρών της Νότιας Αμερικής |
| --- |
|  |
| Ανεξάρτητα Κράτη | 
* Αργεντινή
* Βενεζουέλα
* Βολιβία
* Βραζιλία
* Γουιάνα
* Εκουαδόρ
* Κολομβία
* Ουρουγουάη
* Παναμάς
* Παραγουάη
* Περού
* Σουρινάμ
* Χιλή
 |
|  |
| Εξαρτημένα εδάφη | 

|  |  |
| --- | --- |
| Γαλλία | 
* Γαλλική Γουιάνα
 |
|  |
| Ολλανδία | 
* Αρούμπα
* Κουρασάο
* Μποναίρ
 |
|  |
| Ηνωμένο Βασίλειο | 
* Νήσοι Φώκλαντ
* Νότιος Γεωργία και Νότιοι Σάντουιτς Νήσοι
 |

 |

 |
Χάρτης τοποθεσίας των ελληνόφωνων περιοχών Γκρέτσια Σαλεντίνα και Μποβεσία
Η **Μποβεσία**, αλλιώς γνωστή ως **Γκρέτσια Καλάμπρα** (Grecìa Calabra - Ελλάδα της Καλαβρίας), είναι μία από τις δύο εναπομείνασες περιοχές που ομιλούνται τα Γκραικάνικα στη νότια Ιταλία, ενώ η άλλη είναι η Γκρέτσια Σαλεντίνα. Βρίσκεται στην άκρη της Καλαβρίας, κοντά στο Ρήγιο, και αποτελείται από εννέα χωριά. Ο πληθυσμός της είναι σημαντικά μικρότερος από αυτόν της Γκρέτσια Σαλεντίνα.

Αποτελείται από τα χωριά:

* Χώρα του Βούα (Bova) και Γιαλός του Βούα (Bova Marina)
* Σπυρόπολη (Palizzi)
* Κοντοχώρι (Condofuri)
* Γκαλιτσιανό (Gallicianò) και Αμεντολέα (Amendolea)
* Βουνί (Roccaforte del Greco)
* Ροχούδι (Roghudi)

Εξωτερικοί σύνδεσμοι
--------------------

* Grecìa Calabra
Η Νήσος **Μαντά** (*Manda*) είναι νησί του Ινδικού ωκεανού στο Αρχιπέλαγος Λαμού. Ανήκει διοικητικά στην Παράκτια εριφέρεια και στην επαρχία Λαμού της Κένυας. Χωρίζεται από την ηπειρωτική χώρα με ένα θάλασσα κανάλι που το πλάτος του κυμαίνεται μεταξύ 30 και 390 μέτρων. Χωρίζεται από το νησί Λαμού με το φυσικό κανάλι Mkanda με πλάτος μεταξύ 900 και 1500 μέτρων. 

Το νησί συνδέεται με την ηπειρωτική χώρα ακτοπλοϊκός και αεροπορικός. Σήμερα έχει ελάχιστους μόνιμους κατοίκους, παλιότερα είχε δύο πόλεις που ανασκάπτονται σήμερα και βρισκόταν σε μεγάλη ακμή, οι πόλεις αυτές, η Μαντά και η Τάκουα, εγκαταλείφθηκαν στις αρχές του 19ου αιώνα λόγω της έλλειψης νερού.

Αναφορές
--------

* Neville Chittick: *MANDA: Excavations at an Island Port on the Kenya Coast. British Institute In Eastern Africa*, 1984, ISBN 0-500-97006-8.
* Martin, Chryssee MacCasler Perry ed Esmond Bradley Martin: *Quest for the Past. An historical guide to the Lamu Archipelago*. 1973.
* Wilson, Thomas H.: *Takwa: An Ancient Swahili Settlement of the Lamu Archipelago*. Kenya Museum Society.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315526635
* LCCN: sh85080405

 |

 |
*Ο Ρωμαίος και η Ιουλιέτα*, (1884) από τον Frank Dicksee.
Η **ρομαντική έλξη** είναι η συναισθηματική αντίδραση την οποία βιώνουν οι περισσότεροι άνθρωποι, που καταλήγει στην επιθυμία για μία ρομαντική σχέση. Η ρομαντική έλξη μπορεί να προκύψει με οποιοδήποτε άτομο οποιουδήποτε φύλου. Ο ρομαντικός προσανατολισμός και ο σεξουαλικός προσανατολισμός ξεχωρίζονται, αν και για τους περισσότερους ανθρώπους και οι δύο προσανατολισμοί βρίσκονται σε συμφωνία (π.χ. ετεροφυλόφιλος και ετερορομαντικός). 

Η ρομαντική έλξη μπορεί να βασίζεται σε διάφορα χαρακτηριστικά. Τα σωματικά χαρακτηριστικά είναι τα πιο προφανή χαρακτηριστικά τα οποία σχετίζονται άμεσα με τη ρομαντική επιθυμία. Τα χαρακτηριστικά τα οποία δεν είναι κατευθείαν διαθέσιμα, όπως η ψυχολογία, τα γονίδια και η επιρροή που ασκεί η κουλτούρα στο άτομο, οδηγούν συχνότερα σε ένα ρομαντικό ενδιαφέρον παρά σε ένα σεξουαλικό. 

Υπάρχουν διάφοροι συνδυασμοί ρομαντικών προσανατολισμών ως αντίστοιχοι με αυτούς των σεξουαλικών προσανατολισμών. 

Οι ρομαντικές ενέργειες περιλαμβάνουν τα δείπνα, τον κινηματογράφο, τις βόλτες στη παραλία, ακόμη και τις αγκαλιές και τα φιλιά.

Δείτε επίσης
------------

* Σεξουαλική έλξη
* Ρομαντικός προσανατολισμός

Εξωτερικοί σύνδεσμοι
--------------------

* 
*
Ο **Νίκολας Λίβερπουλ** (*Nicholas Joseph Orville Liverpool*, 9 Σεπτεμβρίου 1934 - 1 Ιουνίου 2015) υπηρέτησε ως Πρόεδρος της Δομινίκας από το 2003 ως το 2012. Ήταν ο όγδοος Πρόεδρος της χώρας από την ανεξαρτησία της, το 1978. Ο ρόλος του είναι εθιμοτυπικός, βάσει του Συντάγματος. Δεν ανήκει σε κάποιο πολιτικό κόμμα. Έχει συγγράψει επιστημονικά βιβλία.

Προφίλ
------

Γεννήθηκε στο Γκραντ Μπέι της Δομινίκας. Το 1957 φοίτησε στο πανεπιστήμιο του Χαλ και απέκτησε ένα LL.B (Hons.) το 1960. Έγινε δικηγόρος το 1961. Απέκτησε διδακτορικό τίτλο στη Φιλοσοφία από το πανεπιστήμιο του Σέφηλντ το 1965. 
Το Μάρτιο του 1998 έγινε πρεσβευτής στις ΗΠΑ και υπηρέτησε στη θέση αυτή ως το 2001. Ανέλαβε Πρόεδρος στις 2 Οκτωβρίου του 2003 και διαδέχθηκε τον Βέρνον Σο. Το 2005 ο Λίβερπουλ άνοιξε συζήτηση για τη μεταρρύθμιση στο Σύνταγμα, αναφορικά με το ρόλο και τη δομή του Κοινοβουλίου της χώρας. Το 2003 του απονεμήθηκε το ανώτατο Βραβείο της χώρας του (*Dominica Award of Honour*).

Τον Ιούλιο του 2008 συμφώνησε να υπηρετήσει και δεύτερη θητεία ως πρόεδρος μετά τη λήξη της πρώτης θητείας του, έπειτα από κοινή αποδοχή από την κυβέρνηση του Ρούζβελτ Σκέριτ και την αντιπολίτευση που είχε ηγέτη τον Ερλ Γουίλιαμς.  Τον διαδέχθηκε στο προεδρικό αξίωμα ο Ίλιουντ Ουίλιαμς.

Πέθανε σε ηλικία 80 ετών την 1η Ιουνίου 2015 στο Μαϊάμι των ΗΠΑ, ενώ νοσηλευόταν.

Παραπομπές
----------

1. 1 2  «Encyclopædia Britannica» (Αγγλικά) biography/Nicholas-Liverpool. Ανακτήθηκε στις 9  Οκτωβρίου 2017.
2. ↑  "Βιογραφικό του Dr. N.J.O. Liverpool, D.A.H. President of the Commonwealth of Dominica" Αρχειοθετήθηκε 2008-09-28 στο Wayback Machine. Γραφείο Προέδρου, 26 Ιουλίου 2008.
3. ↑  List of Dominican ambassadors to the United States Αρχειοθετήθηκε 2016-03-03 στο Wayback Machine. U.S. State Department.
4. ↑  President Opens Debate on Constitutional Reform and the Role and Structure of Parliament
5. ↑  "Dominica's president to serve second term"[*νεκρός σύνδεσμος*], Caribbean Net News, 26 Ιουλίου 2008.
6. ↑  Former head of state dies Αρχειοθετήθηκε 2015-06-02 στο Wayback Machine. Jamaica Observer, 1-6-2015.